# Arviointikaavake pelastuskoiralajien koulutusohjaajille

## Koulutusohjaajapätevyys maastolajista

Laji:  
 -------------------------------------------------------------------------------------------------------------

### Viisiportainen arviointiasteikko:

1. Osaa antaa ohjeita pyydettäessä. Palautteen antoa ei tapahdu eikä koulutettavalle jää konkreettisia ohjeita. Ristiriitatilanteissa pysyy kannassaan ilman perusteluita tai poistuu paikalta. *(Ei suositella kouluttajaksi ryhtymistä ilman lisäoppia)*
2. Pystyy ohjeistamaan perusasioita koulutettavalle ja ryhmän apuhenkilöille (jäljen tallaajat, maalihenkilöt jne. Antaa palautetta, kehitysehdotuksia ja huomioi koirakon tason. Ristiriitatilanteissa saattaa jäätyä. *(Aloitteleva kouluttaja)*
3. Lukee koiria ja ihmisiä pääasiassa hyvin ja osaa ohjeistaa treenit pääasiassa alusta loppuun. Pystyy tarvittaessa pysäyttämään tilanteen tai jopa lennosta muuttamaan suunnitelmaa. Huomioi palautteessa koirakon tason. Ymmärtää, että ihmisillä ja koirilla on erilaisia oppimistapoja. Pystyy antamaan palautteen suurimmalle osalle ihmisistä ymmärrettävästi ja heille sopivalla tavalla. Osaa antaa jatkoehdotuksia koirakon tavoitteen saavuttamiseksi. Ristiriitatilanteissa säilyttää malttinsa ja osaa asettua toisen asemaan. *(Hyvä kouluttaja)*
4. On hyvä lukemaan koiria ja ihmisiä. Osaa valita eri koirakoille heille sopivan treenin. Osaa ohjeistaa erilaisia ihmisiä ja koiria. Osaa tarvittaessa hyödyntää erilaisia havainnollistavia apuvälineitä. Ymmärtää ja osaa soveltaa erilaisia oppimistapoja, joita ihmisillä ja koirilla on. Tunnistaa ihmisen ja koiran turhautumisen merkit. Pystyy tarvittaessa pysäyttämään tilanteen ja muuttamaan suunnitelmaa. Ohjaa ihmisiä turvallisella tavalla, myös silloin kun he ovat poissa omalta mukavuusalueeltaan. Osaa antaa palautteen niin, että tulee hyvin ymmärretyksi ja pystyy perustelemaan kantansa tarvittaessa selkeällä tavalla. Säilyttää hermonsa ja asiallisen otteen myös haastavissa tilanteissa. Osaa tehdä jatkosuunnitelman koirakolle tavoitteen saavuttamiseksi. *(Voidaan suositella kouluttajaksi Palveluskoiraliiton tai jäsenyhdistysten järjestämiin koulutuksiin ja leireille)*
5. Ihmisten ja koirien lukutaito on erinomainen ja osaa jatkuvasti hyödyntää tätä ominaisuuttaan. Osaa hyödyntää erilaisia oppimismenetelmiä ja pystyy perustelemaan näiden käytön kaikissa tilanteissa. Osaa toimia ennakoivasti, joten ei helposti joudu ristiriitatilanteisiin. Palautteen annossa ja jatko-ohjeissa huomioi koiran aiemman koulutushistorian, koiran nykyisen tason sekä koiranohjaajan taidot ja kyvyn vastaanottaa ohjeita. Pystyy muokkaamaan ilmapiirin kannustavaksi, turvalliseksi ja hyväksyväksi, myös jos lähtötilanne on haastava. *(”Pro”, joka kouluttaa myös ihmisiä ammattimaisella otteella)*

## Arviointi

**Palautteen kannalta on tärkeää avata annettuun numeroon johtaneita perusteita kohdassa ”mikä meni hyvin / kehitysehdotuksia”**

### Treenien suunnittelu

(Kuuntelee koiranohjaajaa, ymmärtää hänen tavoitteensa ja suunnittelee järkevän treenin suhteessa tilanteeseen. Huolehtii että treeni on turvallinen kaikille osallistuville)

1 2 3 4 5

mikä meni hyvin / kehitysehdotuksia

### Treenien /apuhenkilöiden ohjeistus

(Huomioi turvallisuuden ja apuhenkilöiden kyvyt. Antaa selkeät ohjeet)

1 2 3 4 5

mikä meni hyvin / kehitysehdotuksia

### Harjoitusten toteutus

(Osaa tarvittaessa poiketa suunnitelmasta. Pystyy ohjattavan mukaan ohjeistamaan oikea-aikaisesti. Yllättävissä tilanteissa hallitsee tilanteen ja saa toiminnan jatkumaan hyvässä yhteistyössä)

1 2 3 4 5

mikä meni hyvin / kehitysehdotuksia

### Palautteen antaminen

(Antaa ymmärrettävää palautetta ja perustelee kantansa. On asiallinen ja ystävällinen. On avoin myös muiden kommenteille ja ohjaajan tuntemuksille)

1 2 3 4 5

mikä meni hyvin / kehitysehdotuksia

### Seuraavan treenin suunnittelu

(Antaa selkeät jatko-ohjeet ja varmistaa, että koulutettava on ymmärtänyt ne. Löytää vaihtoehtoja, jos koiranohjaaja ei koe suunnitelmaa itselle tai koirakolle sopivaksi)

1 2 3 4 5

mikä meni hyvin / kehitysehdotuksia